- 8 –

  3. การประกอบธุรกิจของแต่ละสายผลิตภัณฑ์

ผลิตภัณฑ์ของบริษัท ประกอบด้วย 4 สายผลิตภัณฑ์ คือ หนังสัตว์ฟอก, ของเล่นสัตว์เลี้ยง
เฟอร์นิเจอร์หนัง, และ เบาะหนังและชิ้นส่วนหนังสำหรับรถยนต์ โดยแต่ละสายผลิตภัณฑ์
ประกอบไปด้วยฝ่ายหลัก ๆ ได้แก่ ฝ่ายการตลาด, ฝ่ายผลิต, ฝ่ายบริหารวัสดุ, ฝ่ายประกันคุณภาพ,
ฝ่ายเทคนิค อยู่ในสายผลิตภัณฑ์ของตนเอง
เพื่อความรวดเร็วและคล่องตัวในการบริหารงานและการตอบสนองความต้องการของลูกค้า
รวมทั้งมีส่วนงานกลางสนับสนุนในด้านต่าง ๆ เช่น ฝ่ายนำเข้า-ส่งออก, ฝ่ายทรัพยากรบุคคล
และธุรการทั่วไป, ฝ่ายบัญชี, ฝ่ายการเงิน เป็นต้น

3.1 ลักษณะผลิตภัณฑ์

1.  หนังสัตว์ฟอก - เป็นผลิตภัณฑ์ที่นำไปใช้เป็นวัตถุดิบในการผลิตเครื่องหนังประเภทต่าง ๆ เช่น
    กระเป๋า รองเท้า เข็มขัด เป็นต้น ซึ่งได้จากการนำหนังดิบของโคหรือกระบือ
    ผ่านกรรมวิธีการฟอกย้อมสี และตกแต่งเป็นหนังผืนสำเร็จรูป นอกจากนี้
    ยังเป็นวัตถุดิบสำหรับผลิต เฟอร์นิเจอร์หนัง, หนังเบาะรถยนต์
    และอุปกรณ์ตกแต่งรถยนต์ของบริษัท ซึ่งกลุ่มลูกค้าของบริษัทจะได้แก่
    บริษัทผู้ผลิตเครื่องหนังต่างๆ เช่น รองเท้า เข็มขัด กระเป๋า เป็นต้น

2.  ของเล่นสัตว์เลี้ยง - ได้จากหนังชั้นล่าง (หนังที่ไม่ใช่ชั้นผิว) และเศษหนัง
    ซึ่งได้จากขั้นเตรียมฟอก (by products) หรือเรียกว่า “กาว”
    จากโรงงานฟอกหนังของบริษัทฯ ผ่านกรรมวิธีผลิตเป็นของเล่นในรูปแบบต่าง ๆ
    ตามความนิยมของตลาด เช่น กระดูก ลูกฟุตบอล รองเท้า เป็นต้น โดยสินค้าประเภทนี้
    บริษัทจะส่งออกเป็นหลัก โดยกลุ่มลูกค้าที่สำคัญ จะอยู่ที่ประเทศในยุโรป และญี่ปุ่น

3.  เฟอร์นิเจอร์หนัง – ได้จากการนำหนังสัตว์ฟอกของบริษัทฯ มาเพิ่มมูลค่า
    โดยการผลิตเป็นเฟอร์นิเจอร์ประเภทต่างๆ เช่น เฟอร์นิเจอร์หนัง, โซฟา
    ซึ่งมีทั้งในรูปของเฟอร์นิเจอร์กึ่งสำเร็จรูป (Cushion) คือ
    การที่บริษัทตัดเย็บเฉพาะหนังหุ้มตามรูปแบบและขนาดที่ลูกค้าต้องการ แล้วส่งขายให้ลูกค้า
    และเฟอร์นิเจอร์สำเร็จรูป (Set) คือการที่บริษัทจัดหาโครงและตัดเย็บหนังหุ้มด้วย
    ซึ่งกลุ่มลูกค้าของบริษัทจะได้แก่ บริษัทผู้นำเข้าของประเทศต่างๆ

- 9 -

  4. เบาะหนังและชิ้นส่วนหนังสำหรับรถยนต์ - นำหนังสัตว์ฟอกมาทำการเพิ่มมูลค่า โดยการ

  ผลิตเป็นหนังเบาะรถยนต์ และอุปกรณ์ตกแต่งรถยนต์ เช่น เบาะนั่ง, แผงข้างประตู,
  หุ้มพวงมาลัย, หุ้มเกียร์ เป็นต้น เพื่อส่งจำหน่ายในตลาด OEM (ประมาณร้อยละ 95
  ของรายได้จากการขาย) และตลาด After Market (ประมาณร้อยละ 5
  ของรายได้จากการขาย) ทั้งในและต่างประเทศ โดยผลิตภัณฑ์ที่จำหน่ายมี 3 ประเภทคือ
  หนังผืนสำเร็จรูป (Leather), ชิ้นงานหนังตัด (Cut Piece) และหนังหุ้มเบาะรถยนต์
  (Cushion Cover) โดยบริษัทจะทำการตัดเย็บเบาะหนังไว้
  แล้วจึงนำไปสวมทับกับโครงเบาะที่ลูกค้าส่งมาให้ กลุ่มลูกค้าที่สำคัญของสินค้ากลุ่มนี้ ได้แก่
  บริษัทผู้ผลิตชิ้นส่วนที่เป็นหนังในรถยนต์ให้กับบริษัทผู้ผลิตรถยนต์ต่างๆ โดยเฉพาะ
  บริษัทผู้ผลิตรถยนต์ของญี่ปุ่น

- 10 -

3.2 การตลาดและภาวะการแข่งขัน

ก) นโยบายและลักษณะการตลาดของผลิตภัณฑ์และบริการที่สำคัญ

ผลิตภัณฑ์ทั้ง 4 ประเภท ของบริษัท มีกลยุทธ์ในการแข่งขันที่สำคัญ คือ เน้นที่ความมีคุณภาพของสินค้า
ด้วยราคาที่เหมาะสม การส่งมอบสินค้าตรงเวลา
และมีการออกแบบผลิตภัณฑ์ที่ตรงกับความต้องการของตลาด
รวมถึงการรับประกันสินค้าตามระยะเวลาที่กำหนด โดยกลุ่มลูกค้าเป้าหมายของผลิตภัณฑ์หนังสัตว์ฟอก
คือกลุ่มอุตสาหกรรมปลายน้ำ ที่นำสินค้าจากบริษัทไปเป็น Manufactured materials and
Part, ผลิตภัณฑ์เฟอร์นิเจอร์หนัง ได้แก่ กลุ่มผู้นำเข้าโดยตรง และผู้ผลิตเฟอร์นิเจอร์,
ผลิตภัณฑ์เบาะหนังและชิ้นส่วนหนังสำหรับรถยนต์ ได้แก่ ผู้ผลิตอุปกรณ์ตกแต่งรถยนต์
และผลิตภัณฑ์ของเล่นสัตว์เลี้ยง ได้แก่ กลุ่มผู้นำเข้าโดยตรงจากบริษัท, Chain Store และ
Super Store เป็นต้น ทั้งนี้ ในช่วง 3 ปีที่ผ่านมา บริษัทฯ ไม่มีการพึ่งพิงลูกค้ารายใดเกิน 30%
ของรายได้รวม
ลักษณะของความสัมพันธ์กับลูกค้าส่วนใหญ่จะเป็นไปในลักษณะที่มีการติดต่อกันมานานเชื่อมั่นในตัวบริษัท
และตัวผลิตภัณฑ์ของบริษัท และเป็นลูกค้าที่มีฐานะการเงินที่ดี
โดยมีช่องทางการจำหน่ายทั้งโดยตรงกับผู้ผลิต และตัวแทนขาย (Agency) หรือคนกลาง (Middle
man) โดยมีสัดส่วนการจำหน่ายในประเทศกับ ต่างประเทศประมาณ 58 : 42
โดยส่งออกไปยังกลุ่มประเทศต่าง ๆ ดังต่อไปนี้.-

  หนังสัตว์ฟอก สหรัฐอเมริกา, ออสเตรเลีย และในประเทศในแถบเอเชีย

  ของเล่นสัตว์เลี้ยง สหรัฐอเมริกา, แคนาดา, กลุ่มสหภาพยุโรป และญี่ปุ่น

  เฟอร์นิเจอร์หนัง ออสเตรเลีย, อังกฤษ และญี่ปุ่น

  เบาะหนังและชิ้นส่วนหนังสำหรับรถยนต์ สหรัฐอเมริกา จีน ญี่ปุ่น และ

  กลุ่มประเทศอาเซียน

การจำหน่ายและช่องทางการจำหน่าย

  ปัจจุบันบริษัทจำหน่ายผลิตภัณฑ์สินค้าให้แก่ลูกค้าโดยผ่านพนักงานขายของบริษัทเป็นหลัก
  ยกเว้นในส่วนของผลิตภัณฑ์เบาะหนังรถยนต์ที่มีการขายผ่านตัวแทนขายประมาณร้อยละ 25
  ส่วนที่เหลือเป็นการขายผ่านทางพนักงานขายของบริษัท ทั้งนี้ผลิตภัณฑ์ทั้ง 4
  ประเภทของบริษัทจะมีพนักงานขาย และฝ่ายการตลาดของแต่ละผลิตภัณฑ์
  เพื่อให้เกิดความคล่องตัวและสามารถเข้าถึงความต้องการของกลุ่มได้เป็นอย่างดี
  โดยสินค้าของบริษัทจะมีทั้งที่ขายในประเทศ และส่งออกต่างประเทศ ทั้งใน เอเชีย ยุโรป
  อเมริกา และออสเตรเลีย

  - 11 -

  โดยสินค้าของบริษัททั้ง 4 ประเภทมีช่องทางการจำหน่าย
  และกลุ่มลูกค้าที่แตกต่างกันตามประเภทสินค้า

1.  กลุ่มลูกค้าหลักหนังสัตว์ฟอก ได้แก่ บริษัทผู้ผลิต ผลิตภัณฑ์เครื่องหนัง เช่น เสื้อ รองเท้า
    เฟอร์นิเจอร์ ทั้งในและต่างประเทศ โดยมีสัดส่วนการส่งออกประมาณร้อยละ 72.0

2.  กลุ่มลูกค้าหลักของเล่นสัตว์เลี้ยง ได้แก่ บริษัทผู้นำเข้าต่างประเทศในแถบ ยุโรป ญี่ปุ่น
    สหรัฐอเมริกา โดยเป็นการจำหน่ายให้กับลูกค้าต่างประเทศเกือบทั้งหมดประมาณ

  ร้อยละ 99.0

3.  กลุ่มลูกค้าหลักเฟอร์นิเจอร์หนัง ได้แก่ บริษัทผู้นำเข้าเฟอร์นิเจอร์ของต่างประเทศ
    โดยมีสัดส่วนส่งออกประมาณร้อยละ 54.0

  4. กลุ่มลูกค้าเบาะหนังและชิ้นส่วนหนังสำหรับรถยนต์ ได้แก่ บริษัทผู้ผลิตเบาะหนังรถยนต์
  (Second Tier)ให้กับบริษัทผู้ผลิตรถยนต์ต่างๆ ทั้งของ ญี่ปุ่น และสหรัฐอเมริกา เช่น โตโยต้า
  นิสสัน อีซูซุ จีเอ็ม เป็นต้น และบริษัทผู้ผลิตรถยนต์โดยตรง (First Tier) เช่น ฮอนด้า
  ซึ่งมีการกระจายฐานการผลิตไปยังประเทศต่างๆ โดยมีสัดส่วนการส่งออกประมาณร้อยละ 25.0
  และยี่ห้อรถยนต์หลักที่บริษัทผลิตสินค้าให้ทั้งทางตรงและทางอ้อม ได้แก่ โตโยต้า และฮอนด้า
  ซึ่งคิดเป็นยอดรวมมากกว่าร้อยละ 50 ของยอดผลิตเบาะหนังรถยนต์รวม

ข) สภาพการแข่งขันโดยรวมภายในอุตสาหกรรม

แนวโน้มและภาวะอุตสาหกรรม

เนื่องจากในปัจจุบันสินค้าของบริษัทมีทั้งสิ้น 4 ชนิด ซึ่งมีความแตกต่างในแต่ละตัวสินค้าค่อนข้างสูง
และสามารถแบ่งสัดส่วนของรายได้ตามประเภทสินค้าออกได้เป็น 4 กลุ่มตามชนิดสินค้า
ซึ่งจะเห็นได้ว่า ในปี 2547 รายได้ของบริษัทที่มาจากสินค้าแต่ละประเภท อันได้แก่ หนังสัตว์ฟอก
ของเล่นสัตว์เลี้ยง เฟอร์นิเจอร์หนัง และเบาะหนังและชิ้นส่วนหนังสำหรับรถยนต์
มีสัดส่วนต่อรายได้คิดเป็นร้อยละ 34 6 7 และ 53 ของรายได้จากการขายของบริษัท ตามลำดับ
ซึ่งสินค้าที่สร้างรายได้ให้กับบริษัททั้ง 4 ชนิด อยู่ในอุตสาหกรรมที่แตกต่างกัน
ดังนั้นในการวิเคราะห์แนวโน้มและภาวะอุตสาหกรรม
จึงมีความจำเป็นต้องแยกการวิเคราะห์ออกเป็น 4 อุตสาหกรรม ได้แก่

- 12 -

  1. อุตสาหกรรมหนังสัตว์ฟอก

  เนื่องจากหนังสัตว์ฟอกถือเป็นวัตถุดิบสำคัญที่จะนำไปใช้ผลิตสินค้าเครื่องหนังต่างๆ

เช่น เข็มขัด รองเท้า กระเป๋า
ทำให้อุตสาหกรรมหนังสัตว์ฟอกมีความสัมพันธ์กับอุตสาหกรรมเครื่องหนังเป็นอย่างมาก
ซึ่งในอดีตที่ผ่านมา อุตสาหกรรมเครื่องหนังนับได้ว่าเป็นอุตสาหกรรมที่มีความสำคัญกับประเทศไทย
แต่ในปัจจุบันอุตสาหกรรมการส่งออกหนัง
และเครื่องหนังของไทยต้องเผชิญการแข่งขันที่รุนแรงในตลาดโลก
โดยเฉพาะผู้ผลิตจากประเทศจีนซึ่งมีต้นทุนการผลิตที่ต่ำกว่า ประกอบกับ
ผู้ผลิตในประเทศประสบปัญหาในการผลิตหนังสัตว์ฟอก ได้แก่
ปริมาณวัตถุดิบในประเทศไม่เพียงพอทำให้ต้องมีการนำเข้าจากต่างประเทศ คุณภาพไม่สม่ำเสมอ
และต่ำกว่ามาตรฐานที่ต่างประเทศต้องการ
ทำให้ปริมาณการส่งออกหนังและเครื่องหนังของไทยชะลอตัวลง
โดยปกติทั่วไปหนังสัตว์ที่ใช้ในอุตสาหกรรมหนัง และเครื่องหนังจำแนกตามลักษณะได้ 4 ชนิด ดังนี้

1.  หนังสด (Fresh Hides and Skins) หมายถึง หนังสัตว์ชำแหละ

2.  หนังดิบ (Raw Hides and Skins) หมายถึง หนังสัตว์ที่ได้จากโรงงานฆ่าสัตว์
    หรือหนังสดที่ยังไม่ได้ผ่านกรรมวิธีการฟอกหนัง แต่จะผ่านกรรมวิธีการเก็บรักษาในลักษณะต่างๆ
    คือ หนังแช่น้ำเกลือ (Vrine Cure) หนังหมักเกลือ (Wet Salted Hide) หนังตากแห้ง
    (Dried Hides) หนังอาบน้ำยา (Arsenicated Hide) และ หนังหมักเกลือตากแห้ง
    (Dry Salted Hide)

3.  หนังฟอกกึ่งสำเร็จรูป (Wet Blue) หมายถึง หนังที่ยังฟอกไม่เสร็จสมบูรณ์
    ยังขาดกรรมวิธีการผลิตอีก 1 ช่วง
    ซึ่งขึ้นอยู่กับกรรมวิธีของแต่ละโรงงานเพื่อผลิตเป็นหนังฟอกสำเร็จรูปต่อไป

4.  หนังฟอกสำเร็จรูป (Leather) หมายถึง หนังดิบที่นำไปแช่ในน้ำเปลือกไม้ หรือน้ำยาเคมี
    เพื่อเปลี่ยนแปลงคุณสมบัติภายในของหนังสัตว์ให้ปราศจากการเน่าเปื่อย
    และสามารถนำมาดัดแปลง เช่น การย้อมสี อัดลาย เพื่อเป็นผลิตภัณฑ์หนังต่างๆ ต่อไป

- 13 -

ในอดีตที่ผ่านมา ตลาดส่งออกที่สำคัญของผู้ผลิตที่ผ่านมาได้แก่ สหรัฐอเมริกายุโรป ญี่ปุ่น
ตะวันออกกลาง จีน และอินโดจีน ทั้งนี้
อุตสาหกรรมฟอกหนังจะเป็นอุตสาหกรรมที่ต้องอาศัยความรู้ความชำนาญ และประสบการณ์ที่สูง
เพื่อให้ได้หนังสัตว์ที่ฟอกแล้วมีคุณภาพสม่ำเสมอ
การแข่งขันของผู้ประกอบการในอุตสาหกรรมนี้จึงมีค่อนข้างจำกัด
การเข้ามาแข่งขันของผู้ประกอบการภายในประเทศจะทำได้ลำบาก
เพราะนอกจากจะพบกับปัญหาในเรื่องของความชำนาญแล้ว
ยังมีข้อจำกัดในเรื่องของการจัดตั้งโรงงาน
ที่จะต้องอยู่เฉพาะในเขตอุตสาหกรรมฟอกหนังที่ทางการกำหนดเท่านั้น

2. อุตสาหกรรมของเล่นสัตว์เลี้ยง

  อุตสาหกรรมของเล่นสัตว์เลี้ยงในช่วงที่ผ่านมาเริ่มอยู่ในภาวะอิ่มตัว มีอัตราการเติบโต

ไม่สูงมากนักต่างกับในอดีตที่ผ่านมา
เนื่องจากในอดีตผู้ผลิตจากประเทศไทยได้เปรียบคู่แข่งจากต่างประเทศ ในเรื่องค่าแรงที่ถูกกว่า
แต่ในปัจจุบันสินค้าของผู้ผลิตในประเทศถูกสินค้าราคาถูกจากประเทศจีนเข้ามาแข่งขัน
และแย่งส่วนแบ่งทางการตลาดไป
ประกอบกับภาวะอุตสาหกรรมของเล่นสุนัขอยู่ในภาวะอิ่มตัวมีอัตราการเติบโตไม่มากนัก
ทำให้ปัจจุบันผู้ประกอบการในประเทศประสบอุปสรรคในการดำเนินธุรกิจ
และแข่งขันกับผู้ประกอบการจากประเทศจีน
ในอดีตที่ผ่านมาตลาดส่งออกสินค้าของเล่นสัตว์เลี้ยงที่สำคัญได้แก่ ยุโรป อเมริกาเหนือ และญี่ปุ่น

3. อุตสาหกรรมเฟอร์นิเจอร์หนัง

  อุตสาหกรรมเฟอร์นิเจอร์หนังเป็นส่วนหนึ่งของอุตสาหกรรมเฟอร์นิเจอร์ทั้งหมด ซึ่ง

ประกอบด้วย เฟอร์นิเจอร์ไม้ เฟอร์นิเจอร์โลหะ ที่นอนหมอนฟูก เฟอร์นิเจอร์อื่น ๆ (พลาสติก หนัง
หวาย เป็นต้น) และชิ้นส่วนเฟอร์นิเจอร์ ซึ่งร้อยละ 70
ของอุตสาหกรรมเฟอร์นิเจอร์เป็นผู้ผลิตเฟอร์นิเจอร์ไม้ โดยมีตลาดการส่งออกที่สำคัญ ได้แก่
สหรัฐอเมริกา ญี่ปุ่น และสหราชอาณาจักร โดยมีมูลค่าส่งออกรวมประมาณ 868 962 และ 1,041
ล้านเหรียญสหรัฐ ในปี 2544 2545 และ 2546 ตามลำดับ
ซึ่งจะเห็นได้ว่ามูลค่าการส่งออกในช่วงที่ผ่านมามีมูลค่าการส่งออกที่เพิ่มขึ้นอย่างต่อเนื่อง
แม้ว่าจะมีสินค้าราคาถูกจากประเทศจีนจะเข้ามาแข่งขัน
แต่ผู้ประกอบการในประเทศไทยยังสามารถแข่งขันได้ เนื่องจากตลาดที่สำคัญของไทย อันได้แก่
สหรัฐอเมริกา ญี่ปุ่น เป็นตลาดที่ต้องการสินค้าที่มีคุณภาพ ส่งมอบตรงเวลาและได้มาตรฐาน
ซึ่งในคู่แข่งจากประเทศจีนยังไม่สามารถพัฒนาสินค้าให้สามารถสนองความต้องการของตลาดดังกล่าวได้

- 14 -

ปัจจุบันประเทศไทยมีผู้ผลิตเฟอร์นิเจอร์ และชิ้นส่วน ทั้งประเทศรวมทั้งหมดประมาณ 2,458 ราย
เป็นผู้ผลิตรายย่อยประมาณ 1,446 ราย คิดเป็นร้อยละ 58.90 ของผู้ผลิตทั้งหมด
รองลงมาเป็นโรงงานขนาดเล็กประมาณ 728 ราย คิดเป็นร้อยละ 29.60 ของผู้ผลิตทั้งหมด
โรงงานขนาดกลาง 257 ราย คิดเป็นร้อยละ 10.40 ของผู้ผลิตทั้งหมด และโรงงานขนาดใหญ่ 27
ราย คิดเป็นร้อยละ 1.10 ของผู้ผลิตทั้งหมด (ที่มา: กรมส่งเสริมการส่งออก)

4. อุตสาหกรรมเบาะหนังสำหรับรถยนต์

ในช่วงไตรมาสที่สองของปี 2546
ภาพของประเทศไทยในการเป็นศูนย์กลางการผลิตและส่งออกยานยนต์ (Detroit of Asia)
เริ่มมีความชัดเจนเพิ่มขึ้น
เห็นได้จากการที่ค่ายรถยนต์ของโตโยต้าได้เริ่มดำเนินโครงการย้ายฐานการผลิตรถยนต์ปิกอัพจากญี่ปุ่นมายังประเทศไทย
เพื่อใช้เป็นฐานการผลิตและส่งออกไปทั่วโลก
โครงการนี้จะก่อให้เกิดการเชื่อมโยงกับอุตสาหกรรมชิ้นส่วนยานยนต์ในประเทศทั้งในระดับ Tier
1, Tier 2 และ Tier 3 ประมาณ 600 ราย ทั้งนี้
จะมีการลงทุนในการก่อตั้งศูนย์วิจัยและพัฒนาผลิตภัณฑ์ขึ้นในประเทศไทยด้วย
ซึ่งนับได้ว่าเป็นศูนย์วิจัยและพัฒนาฯ ของโตโยต้าที่ตั้งอยู่นอกประเทศญี่ปุ่น เป็นแห่งแรกในภูมิภาค
เอเชีย และเป็นแห่งที่สามของโลก โดยแห่งแรกก่อตั้งเมื่อปี 2520 ที่สหรัฐอเมริกา
และแห่งที่สองก่อตั้งเมื่อ ปี 2530 ที่เบลเยี่ยม โครงการศูนย์วิจัยและพัฒนาฯ ดังกล่าว
จะเน้นในการพัฒนาบุคคลากรเพื่อรองรับอุตสาหกรรมผลิตรถยนต์โดยเฉพาะ
ซึ่งจะเป็นปัจจัยให้ประเทศไทย มีความได้เปรียบเมื่อเทียบกับประเทศอื่น
ในแง่ของความพร้อมของบุคคลากรในการเป็นฐานการผลิตรถยนต์ในอนาคต

ตารางการผลิตยานยนต์ หน่วย : คัน

+----------------------+---------+---------+-----------+-------------+
| ประเภทยานยนต์         | 2545    | 2546    | 2547      | เปลี่ยนแปลง   |
|                      |         |         |           |             |
|                      |         |         |           | (%)         |
+----------------------+---------+---------+-----------+-------------+
| รถยนต์                | 584,951 | 750,512 | 928,081   | 23.66       |
+----------------------+---------+---------+-----------+-------------+
| รถยนต์นั่ง              | 189,880 | 260,649 | 304,349   | 16.77       |
+----------------------+---------+---------+-----------+-------------+
| รถยนต์ปิกอัพ 1 ตัน       | 382,297 | 468,938 | 597,914   | 27.50       |
+----------------------+---------+---------+-----------+-------------+
| รถยนต์เพื่อการพาณิชย์อื่น   | 12,774  | 20,925  | 25,818    | 23.38       |
+----------------------+---------+---------+-----------+-------------+

ที่มา: สภาอุตสาหกรรมแห่งประเทศไทย และสถาบันยานยนต์

- 15 -

ตารางการจำหน่ายยานยนต์ในประเทศ หน่วย : คัน

+--------------------------+--------+----------+---------+------------+
| ประเภทยานยนต์             | 2545   | 2546     | 2547    | เปลี่ยนแปลง  |
|                          |        |          |         |            |
|                          |        |          |         | (%)        |
+--------------------------+--------+----------+---------+------------+
| รถยนต์                    | 4      | 533,176  | 626,039 | 17.42      |
|                          | 09,362 |          |         |            |
+--------------------------+--------+----------+---------+------------+
| รถยนต์นั่ง                  | 1      | 179,005  | 209,103 | 16.81      |
|                          | 26,353 |          |         |            |
+--------------------------+--------+----------+---------+------------+
| รถยนต์ปิกอัพ 1 ตัน           | 2      | 309,114  | 368,911 | 19.34      |
|                          | 41,266 |          |         |            |
+--------------------------+--------+----------+---------+------------+
| รถยนต์เพื่อการพาณิชย์อื่นๆ      | 41,743 | 45,057   | 48,025  | 6.59       |
+--------------------------+--------+----------+---------+------------+

ส่งผลทำให้ในปี 2546 อุตสาหกรรมยานยนต์ของประเทศไทยมีอัตราการเติบโตที่สูงเมื่อเทียบกับปี
2545 โดยมีปริมาณการผลิตและจำหน่ายรถยนต์ในประเทศเท่ากับ 750,512 และ 533,176 คัน
เพิ่มขึ้นจากปี 2545 คิดเป็นร้อยละ 28.30 และ 30.25 ตามลำดับ โดยแบ่งเป็นการผลิตรถยนต์นั่ง
รถยนต์ปิกอัพ 1 ตัน และรถยนต์เพื่อการพาณิชย์อื่น เพิ่มขึ้นร้อยละ 37.27 22.66 และ 63.81
ตามลำดับ ในส่วนการจำหน่าย ทั้งรถยนต์นั่ง รถยนต์ปิกอัพ 1 ตัน และรถยนต์เพื่อการพาณิชย์อื่นๆ
เพิ่มขึ้นร้อยละ 41.67 28.12 และ 7.94 ตามลำดับ

ในขณะที่ปริมาณการผลิตและการจำหน่ายรถยนต์ของประเทศไทยในช่วง
เดือนมกราคมถึงเดือนมิถุนายน ปี 2547 มีจำนวน 446,625 คัน และ 298,660 คัน
ซึ่งเพิ่มขึ้นเมื่อเปรียบเทียบกับช่วงเดียวกันของปี 2546 ร้อยละ 29.43 และ 21.24 ตามลำดับ
โดยมีการผลิตรถยนต์นั่ง รถยนต์ปิกอัพ 1 ตัน และรถยนต์เพื่อการพาณิชย์อื่น เพิ่มขึ้นร้อยละ 18.68
35.06 และ 53.53 ตามลำดับ ในส่วนการจำหน่าย ทั้งรถยนต์นั่ง รถยนต์ปิกอัพ 1 ตัน
และรถยนต์เพื่อการพาณิชย์อื่นๆ เพิ่มขึ้นร้อยละ 17.57 25.23 และ 9.51 ตามลำดับ

- 16 -

ตารางการส่งออกยานยนต์

+------------------------+-------+--------+--------+--------+--------+
| ประเภทยานยนต์           | 2544  | 2545   | 2546   | 2547   | เปล    |
|                        |       |        |        |        | ี่ยนแปลง |
|                        |       |        |        |        |        |
|                        |       |        |        |        | (%)    |
+------------------------+-------+--------+--------+--------+--------+
| รถยนต์ (CBU) (คัน)       | 17    | 1      | 2      | 3      | 41.29  |
|                        | 5,299 | 81,471 | 35,022 | 32,053 |        |
+------------------------+-------+--------+--------+--------+--------+
| มูลค่า (ล้านบาท)          |       |        |        |        |        |
+------------------------+-------+--------+--------+--------+--------+
| รถยนต์                  | 83,8  | 82,    | 102,   | 149,   | 46.01  |
|                        | 94.70 | 825.94 | 208.06 | 232.80 |        |
+------------------------+-------+--------+--------+--------+--------+
| ส่วนประกอบและอุปกรณ์รถยนต์ | 11,7  | 14,    | 23,    | 34,    | 45.12  |
|                        | 48.57 | 196.28 | 499.89 | 102.20 |        |
+------------------------+-------+--------+--------+--------+--------+
| เครื่องยนต์               | 7,4   | 6,     | 5,     | 4,     | -18.43 |
|                        | 81.38 | 094.10 | 290.96 | 316.07 |        |
+------------------------+-------+--------+--------+--------+--------+
| ชิ้นส่วนอะไหล่รถยนต์        | 1,7   | 1,     | 2,     | 2,     | 33.34  |
|                        | 58.56 | 789.59 | 182.00 | 909.44 |        |
+------------------------+-------+--------+--------+--------+--------+

นอกจากนี้ ผลจากการที่อุตสาหกรรมรถยนต์ของโลกมีอัตราการเติบโตที่สูง
ทำให้ปริมาณความต้องการรถยนต์เพิ่มมากขึ้น
ส่งผลทำให้ประเทศไทยสามารถส่งออกรถยนต์ได้เพิ่มมากขึ้น โดยในปี 2546
ประเทศไทยมีปริมาณการส่งออกรถยนต์เท่ากับ 235,022 คัน เพิ่มจากปี 2545 คิดเป็นร้อยละ
29.51 และคิดเป็นมูลค่าการส่งออก 102,208.06 ล้านบาท เพิ่มขึ้นร้อยละ 23.40

ในด้านการส่งออกรถยนต์ของไทยในปี 2547 มีปริมาณการส่งออกรถยนต์ (CBU) จำนวน 332,053
คัน เมื่อเปรียบเทียบกับปี 2546 เพิ่มขึ้นร้อยละ 41.29 คิดเป็นมูลค่าการส่งออก 149,232.80
ล้านบาท เพิ่มขึ้นร้อยละ 46.01 ประเทศที่เป็นตลาดส่งออกสำคัญของรถยนต์จากประเทศไทยในปี
2547 ได้แก่ ออสเตรเลีย, อินโดนีเซีย และอังกฤษ

การขยายตัวของอุตสาหกรรมรถยนต์ใน ปี 2547 มาจากปัจจัยสำคัญ ได้แก่
ความต้องการรถยนต์มีมากขึ้น ผู้บริโภคมีกำลังซื้อสูงขึ้น และตลาดรถยนต์มีการแข่งขันสูง
อันเนื่องมาจากนโยบายการกระตุ้นเศรษฐกิจ การกระจายรายได้ อัตราดอกเบี้ยต่ำ
การผ่อนปรนเงื่อนไขการควบคุมจำนวนเงินดาวน์รถยนต์ ธุรกิจเช่าซื้อรถยนต์
และการส่งเสริมการขายในรูปแบบต่างๆ ของค่ายรถยนต์ ได้แก่ การปรับลดวงเงินดาวน์ต่ำลง
ขยายระยะเวลาผ่อนชำระ โดยไม่มีดอกเบี้ยหรือมีอัตราดอกเบี้ยต่ำมาก
และประกอบกับในเดือนมีนาคม 2547 ได้มีการจัดงาน Bangkok International Motor Show
ส่งผลให้มีการนำรถยนต์รุ่นใหม่ออกสู่ตลาด แต่อย่างไรก็ตามผลจากสภาวะราคาน้ำมันที่ปรับตัวสูงขึ้น
และอัตราดอกเบี้ยที่มีแนวโน้มสูงขึ้นอาจส่งผลกระทบต่อยอดจำหน่ายรถยนต์ในปี 2547

- 17 -

ภาวะการแข่งขัน

เนื่องจากในปัจจุบันสินค้าราคาถูกจากประเทศจีนได้เข้ามาแข่งขันในตลาดโลกเพิ่มมากขึ้นในหลายอุตสาหกรรม
และธุรกิจฟอกหนังก็เป็นอีกหนึ่งธุรกิจที่ได้รับผลกระทบจากสินค้าราคาถูกจากประเทศจีนเช่นกัน
ไม่ว่าจะเป็น เฟอร์นิเจอร์หนัง หนังสัตว์ฟอก เครื่องหนังต่างๆ
ทำให้การดำเนินธุรกิจในปัจจุบันมีความยากลำบากเพิ่มมากขึ้น
และบริษัทส่วนใหญ่ได้หันมาใช้กลยุทธ์ด้านราคาในการแข่งขันเพิ่มมากขึ้น ทำให้อัตรากำไรลดลง
ซึ่งผลกระทบดังกล่าว บริษัทในฐานะผู้ผลิตหนังฟอก เฟอร์นิเจอร์หนัง และของเล่นสัตว์เลี้ยง
ก็ได้รับผลกระทบด้วยเช่นกัน ทำให้บริษัทมีการทบทวนนโยบายการดำเนินธุรกิจใหม่
โดยหันไปพัฒนาและผลิตเบาะหนังสำหรับรถยนต์และเครื่องตกแต่งที่เป็นหนังซึ่งเป็นสินค้าที่ต้องใช้ความสามารถ
และมีคุณภาพที่สูงขึ้น เพื่อเป็นการสร้างความแตกต่างให้กับตัวสินค้าของบริษัท
และยังสามารถสร้างมูลค่าเพิ่มและอัตรากำไรที่สูงขึ้นให้กับสินค้าของบริษัทด้วย
ประกอบกับการแข่งขันในธุรกิจเบาะหนังสำหรับรถยนต์นี้ยังไม่รุนแรงมากนัก
เนื่องจากเป็นสินค้าที่ต้องใช้ความชำนาญในการผลิต และมีมาตรฐานในเรื่องของคุณภาพที่ค่อนข้างสูง
และต้องใช้เวลานานก่อนที่ลูกค้าจะยอมรับในคุณภาพสินค้าของบริษัท
แต่หากว่าบริษัทสามารถพัฒนาสินค้าให้มีคุณภาพและมาตรฐานเป็นที่ยอมรับของบริษัทรถยนต์
และได้รับความไว้วางใจให้เป็นผู้ผลิตเบาะหนังและชิ้นส่วนหนังสำหรับรถยนต์ให้กับบริษัทผลิตรถยนต์แล้ว
โอกาสที่ลูกค้าจะเปลี่ยนไปใช้ผู้ผลิตเบาะหนังรายอื่นก็เป็นไปได้ยาก
เนื่องจากการที่บริษัทผลิตรถยนต์จะเปลี่ยนผู้ผลิตสินค้าในแต่ละครั้งนั้น จะใช้เวลาค่อนข้างนาน
เนื่องจากต้องทำการตรวจสอบคุณภาพสินค้าและมาตรฐานการผลิตเป็นเวลาค่อนข้างนาน
เพื่อให้เกิดความมั่นใจว่าบริษัทนั้นๆ สามารถผลิตสินค้าให้ได้ตามต้องการ
ทำให้ผู้ที่สามารถเข้ามาแข่งขันในอุตสาหกรรมนี้มีไม่มากนัก บริษัท ในฐานะที่เป็นผู้ผลิตเบาะหนัง
และชิ้นส่วนหนังสำหรับรถยนต์รายใหญ่ของประเทศก็ใช้ระยะเวลานานพอสมควรในการที่จะผลิตสินค้าให้ได้คุณภาพ
และมีมาตรฐานเป็นที่ไว้วางใจของลูกค้าที่เป็นบริษัทผลิตรถยนต์ ทั้งของประเทศญี่ปุ่น
และสหรัฐอเมริกา
ทั้งนี้สถานะของบริษัทในอุตสาหกรรมการผลิตเบาะหนังและชิ้นส่วนหนังสำหรับรถยนต์จะมีอยู่ 2
สถานะ คือ Tier 1 และ Tier 2 ซึ่งมีสถานะแตกต่างกันก็คือ

- 18 -

-   Tier 1 คือ
    การที่บริษัทมีสถานะเป็นผู้ผลิตเบาะหนังและชิ้นส่วนหนังสำหรับรถยนต์ส่งมอบให้กับบริษัทผู้ผลิตรถยนต์โดยตรง
    ดังนั้น หากเป็นในกรณีนี้ ลูกค้าของบริษัทก็จะได้แก่ บริษัทผู้ผลิตรถยนต์ต่างๆ

-   Tier 2 คือ
    การที่บริษัทมีสถานะเป็นผู้ผลิตเบาะหนังและชิ้นส่วนหนังสำหรับรถยนต์ส่งมอบให้แก่บริษัทที่เป็นผู้ผลิตเบาะหนังและชิ้นส่วนหนังสำหรับรถยนต์ให้กับบริษัทผู้ผลิตรถยนต์อีกทอดหนึ่ง
    ไม่ได้เป็นการผลิตให้โดยตรง ดังนั้นลูกค้าของบริษัทในกรณีนี้ จะได้แก่
    บริษัทที่เป็นตัวแทนผลิตเบาะหนังและชิ้นส่วนหนังสำหรับรถยนต์ให้กับบริษัทผู้ผลิตรถยนต์

โดยในปัจจุบัน
การผลิตเบาะหนังและชิ้นส่วนหนังสำหรับรถยนต์เกือบทั้งหมดของบริษัทจะทำการผลิตให้กับบริษัทที่เป็นผู้ผลิตเบาะรถยนต์ให้กับบริษัทผู้ผลิตรถยนต์ต่างๆอีกทอดนึง
ไม่ได้เป็นการผลิตให้กับบริษัทผลิตรถยนต์โดยตรง
ยกเว้นการผลิตเบาะหนังและชิ้นส่วนหนังสำหรับรถยนต์ให้กับ ฮอนด้า ซึ่งบริษัทมีสถานะเป็น Tier 1

ทั้งนี้ เนื่องจากบริษัทเป็นผู้ผลิตและจำหน่ายให้กับลูกค้าทั้งในประเทศและต่างประเทศ
ทำให้คู่แข่งขันทางธุรกิจของบริษัทมีทั้งในส่วนของ บริษัทในประเทศ และต่างประเทศ
โดยคู่แข่งขันภายในประเทศจะได้แก่ บริษัท Fuchi Kawashima Thailand Co., Ltd กับ
บริษัท Bader จำกัด ซึ่งเมื่อเปรียบเทียบกับบริษัทเองแล้ว
บริษัทถือได้ว่าอยู่ในสถานะที่เหนือกว่าคู่แข่ง ในขณะที่คู่แข่งขันสำหรับตลาดต่างประเทศจะได้แก่
บริษัท Eagle Otiawa บริษัท Midori Anzen บริษัท Hokuyo และ บริษัท Garden Stage
ซึ่งมีขนาดใหญ่กว่าบริษัท ทำให้ศักยภาพการแข่งขันของบริษัทกับคู่แข่งในตลาดโลกยังเป็นรองคู่แข่งอยู่

แต่อย่างไรก็ตามบริษัทก็จะยังคงผลิตสินค้าประเภทอื่นของบริษัทต่อไป
แม้ว่าจะมีการแข่งขันด้านราคาสูง
แต่เพื่อเป็นการรักษาฐานลูกค้าเดิมซึ่งดำเนินธุรกิจกับบริษัทมานานแล้ว
รวมทั้งยังเป็นการกระจายแหล่งที่มาของรายได้ของบริษัทอีกทางหนึ่ง
หากว่าในอนาคตอุตสาหกรรมรถยนต์มีอัตราการเติบโตที่ลดลงและมีการแข่งขันที่สูงขึ้น

- 19 -

ศักยภาพการแข่งขัน

เนื่องจากบริษัทเป็นผู้ผลิตและประกอบธุรกิจฟอกหนังมาเป็นเวลานานกว่า 30 ปี
ส่งผลทำให้บริษัทมีประสบการณ์ และความเชี่ยวชาญ
สามารถผลิตหนังสัตว์ฟอกซึ่งเป็นวัตถุดิบเริ่มต้นในการผลิตสินค้าประเภทอื่นของบริษัทให้มีคุณภาพและได้มาตรฐานตามความต้องการของลูกค้า
ซึ่งจากการที่บริษัทเป็นผู้ผลิตวัตถุดิบเริ่มต้นในการผลิตสินค้าของบริษัทเอง
ทำให้บริษัทสามารถควบคุมคุณภาพสินค้า และต้นทุนในการผลิตสินค้าของบริษัทได้ดียิ่งขึ้น
ประกอบกับชื่อเสียงในอดีตที่ผ่านมาของบริษัทเป็นที่ยอมรับของลูกค้า
และบริษัทมีความสัมพันธ์อันดีกับลูกค้าของบริษัท
ทำให้สินค้าของบริษัทสามารถแข่งขันกับผู้ประกอบการอื่นได้
โดยเฉพาะอย่างยิ่งสินค้าเบาะหนังรถยนต์ซึ่งเป็นสินค้าที่สร้างรายได้หลักให้กับบริษัท
และเป็นสินค้าที่ต้องการคุณภาพและมาตรฐานในการผลิตที่สูง
ดังนั้นจึงเป็นการยากที่ผู้ผลิตเบาะหนังรถยนต์รายหนึ่งรายใดจะได้รับความเชื่อถือ
และไว้วางใจให้เป็นผู้ผลิตเบาะหนังให้กับผู้ผลิตรถยนต์ต่างๆ ซึ่งในส่วนของบริษัทนั้น
ในปัจจุบันคุณภาพสินค้าของบริษัทเป็นที่ยอมรับของลูกค้า ซึ่งได้แก่ บริษัทผู้ผลิตรถยนต์ของ ญี่ปุ่น
และอเมริกา และบริษัทผู้ผลิตเบาะรถยนต์ให้กับผู้ผลิตรถยนต์ต่างๆ
ได้ให้ความไว้วางใจและยอมรับในคุณภาพสินค้าของบริษัท
ทำให้โอกาสที่บริษัทจะสูญเสียลูกค้ากลุ่มอุตสาหกรรมรถยนต์ไปให้กับคู่แข่งนั้นเป็นไปได้ยาก
เนื่องจากหากบริษัทผู้ผลิตเหล่านั้น
ต้องการจะเปลี่ยนแหล่งวัตถุดิบใหม่จะต้องมีการตรวจสอบคุณภาพสินค้าเป็นอย่างดี
และต้องใช้ระยะเวลานานพอสมควรจึงจะไว้วางใจ ทำให้มีค่าใช้จ่ายเกิดขึ้นเป็นจำนวนมาก
ด้วยเหตุผลดังกล่าว โดยปกติแล้วบริษัทผู้ผลิตเบาะรถยนต์ให้กับผู้ผลิตรถยนต์ต่างๆ
หรือบริษัทผู้ผลิตรถยนต์ ไม่นิยมที่จะเปลี่ยนผู้จำหน่ายวัตถุดิบบ่อยครั้งนัก

- 20 -

3.3 การจัดหาผลิตภัณฑ์

-   บริษัท มีสถานที่ตั้งโรงงานอยู่ 2 แห่ง ดังนี้

  สถานที่ 1 : โรงงานผลิตหนังฟอก

  เลขที่ 176/1, 1480 หมู่ 1 ถนนสุขุมวิท กม.30 ตำบลท้ายบ้าน

  อำเภอเมือง จังหวัดสมุทรปราการ 10280

  สถานที่ 2 : โรงงานผลิตของเล่นสัตว์เลี้ยง, เฟอร์นิเจอร์หนัง และ เบาะหนัง

  และชิ้นส่วนหนังสำหรับรถยนต์

  เลขที่ 419 – 420 หมู่ 7 ถนนพุทธรักษา ตำบลแพรกษา

  อำเภอเมือง จังหวัดสมุทรปราการ 10280

-   นโยบายการผลิต

- เลือกใช้วัตถุดิบที่สามารถจัดหาได้ในกลุ่มประเทศเอเชีย และใกล้เคียง เช่น ออสเตรเลีย

- ลดความสูญเสีย เพิ่มประสิทธิผลการผลิต เพื่อส่งมอบสินค้าคุณภาพและตรงเวลาให้กับลูกค้า

-   กำลังการผลิต

- หนังสัตว์ฟอก 2,000,000 ตร.ฟุต/เดือน

- ของเล่นสัตว์เลี้ยง 15 คอนเทนเนอร์/เดือน

- เฟอร์นิเจอร์หนัง 30 คอนเทนเนอร์/เดือน

- เบาะหนังและชิ้นส่วนหนังสำหรับรถยนต์ 20,000 คัน/เดือน

-   วัตถุดิบที่สำคัญต่อการผลิต

วัตถุดิบที่สำคัญต่อการผลิต คือ หนังโค-กระบือ และเคมีภัณฑ์ โดยมีแหล่งที่มาทั้งในและต่าง

ประเทศซึ่งไม่มีปัญหาในการจัดหาวัตถุดิบ โดยวัตถุดิบหนังจะมีปัจจัยที่สำคัญ คือ ราคา และ

แหล่งวัตถุดิบที่น่าเชื่อถือทั้งในด้านของคุณภาพและน้ำหนัก ในเรื่องของจำนวนผู้จำหน่าย

วัตถุดิบนั้นมีอยู่มากมายทั่วโลก โดยวัตถุดิบหนังส่วนใหญ่จะซื้อกับผู้ผลิตหนังเค็มที่มีโรงงาน

ฆ่าสัตว์เอง หรือโรงงานที่ซื้อหนังดิบมาหมักเกลือ หรือดองเกลือเอง ซึ่งมีอยู่ประมาณ 20 ราย

ทั้งนี้ ในส่วนของเคมีภัณฑ์มีอยู่ประมาณ 40 ราย

- 21 -

-   สัดส่วนการซื้อวัตถุดิบจากต่างประเทศ

หนังโค : นำเข้า 90% จากอเมริกา, ยุโรป และออสเตรเลีย

หนังกระบือ : นำเข้า 80% จากจีน, เวียดนาม, ลาว และอินเดีย

เคมีภัณฑ์ : นำเข้า 40% จากสหรัฐอเมริกา

-   สัญญาซื้อ – ขาย

หนังโค-กระบือ - เป็นสัญญาที่ไม่มีการผูกมัดอายุของสัญญา จองปริมาณได้แต่ไม่

ยืนราคา ราคาตามสภาวะเศรษฐกิจโลก แต่จะระบุเรื่องคุณภาพ

ของเกรดสินค้า, ขนาด ปริมาณ เงื่อนไขเวลาการส่งมอบ

เคมีภัณฑ์ - กำหนดเรื่องคุณภาพของสินค้า และการส่งมอบ ราคาเจรจาตั้งแต่

เบื้องต้น และการยืนราคาของเคมีภัณฑ์จะอยู่ระหว่าง 1-2 ปี

เป็นอย่างน้อย

-   ปัญญาการขาดแคลนวัตถุดิบ

ในส่วนของเคมีภัณฑ์ไม่มีปัญหาในเรื่องของการขาดแคลนวัตถุดิบแต่อย่างใด แต่ในส่วนของหนัง

โค-กระบือจะมีปัญหาบ้าง อันเนื่องมาจากแนวโน้มของการทานเนื้อสัตว์น้อยลง, ความผันผวนใน

เรื่องของราคาอันเนื่องมาจาก Demand/Supply ตามฤดูกาล หรือโรคระบาดในสัตว์ เป็นต้น

-   ผู้จัดจำหน่าย

บริษัทไม่มีการซื้อสินค้าจากผู้จัดจำหน่ายรายใดเกิน 30% ของยอดซื้อวัตถุดิบรวม ทั้งนี้โดยส่วนใหญ่

จะเป็นการซื้อเฉลี่ยกันไป เพื่อรักษาผู้จัดจำหน่ายไว้ระดับหนึ่ง และเป็นการกระจายความเสี่ยงใน

เรื่องการจัดหาวัตถุดิบของบริษัท แต่ทั้งนี้บริษัทจะดูเรื่องของราคา คุณภาพ และความตรงต่อเวลา

ในการส่งมอบด้วย ประกอบกับผู้จัดจำหน่ายที่บริษัทซื้อวัตถุดิบด้วยนั้น จะมีความสัมพันธ์อันดีกับ

ผู้บริหารของบริษัท เนื่องจากทำการซื้อขายกันมาเป็นเวลานานทำให้ที่ผ่านมาในอดีตบริษัทไม่เคย

ประสบปัญหาเรื่องขาดแคลนวัตถุดิบ

- 22 -

-   ความเป็นไปได้ที่จะมีสินค้าทดแทน

จากตลาดสินค้าในปัจจุบัน ยังไม่มีสินค้าตัวใดสามารถทดแทนสินค้าที่เป็นหนังแท้ได้ ถึงแม้ใน

ปัจจุบันจะมีการพัฒนาเรื่อง PVC SOLE ให้เข้ามาแทนที่ แต่ก็ไม่สามารถทดแทนได้ เนื่องจาก

คุณสมบัติของตัวสินค้าเองที่มีความเป็นธรรมชาติ

-   ผลกระทบต่อสิ่งแวดล้อม

ปัจจัยสำคัญของโรงงานฟอกหนัง คือ น้ำเสีย โดยน้ำเสียจากกระบวนการผลิต จะได้รับการบำบัด

ก่อนปล่อยทิ้ง โดยผ่านระบบบำบัดน้ำเสียกลางที่บริษัทตั้งอยู่ ในที่นี้คือ เขตอุตสาหกรรมฟอกหนัง

กม.30 และกากโครเมียมที่ได้รับจากกระบวนการบำบัดจะถูกแยกออก และนำไปฝังกลบที่ศูนย์

ควบคุมมลพิษ นอกจากนี้ วัตถุดิบที่เหลือใช้ ได้แก่ เศษหนัง สามารถขายได้ทั้งหมด

3.4 งานที่ยังไม่ได้ส่งมอบ

- ไม่มี